PTTEP เด้ง 2% รับราคาน้ำมันดิบ “เวสเทกซัส-เบรนท์” พุ่งขึ้น
PTTEP เด้ง 2% รับราคาน้ำมันดิบ “เวสเทกซัส-เบรนท์” พุ่งขึ้น ได้แรงหนุนจากสต็อกน้ำมันดิบของสหรัฐที่ลดลง รวมทั้งจีนผ่อนคลายมาตรการควบคุมโควิดอย่างต่อเนื่อง
PTTEP เด้ง 2% รับราคาน้ำมันดิบ “เวสเทกซัส-เบรนท์” พุ่งขึ้น ได้แรงหนุนจากสต็อกน้ำมันดิบของสหรัฐที่ลดลง รวมทั้งจีนผ่อนคลายมาตรการควบคุมโควิดอย่างต่อเนื่อง
22 ธ.ค. 2565

ผู้สื่อข่าวรายงานว่า วันนี้ 22 ธ.ค. 65 ราคาหุ้น บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ณ เวลา 12:11 น. อยู่ที่ระดับ 170.00 บาท บวก 3.50 บาท หรือ 2.10% สูงสุดที่ระดับ 170.50 บาท ต่ำสุดที่ระดับ 167.50 บาท ด้วยมูลค่าการซื้อขาย 1.41 พันล้านบาท

อย่างไรก็ตามเชื่อว่าราคาหุ้น PTTEP ปรับตัวขึ้นสอดคล้องกับสัญญาราคาน้ำมันดิบเวสเทกซัส (WTI) ล่าสุดวันที่ 22 ธ.ค. 65 ณ เวลา 12:17 น. พุ่งขึ้น 0.40 ดอลลาร์ หรือ 0.51% อยู่ที่ 78.69 ดอลลาร์/บาร์เรล ส่วนสัญญาน้ำมันดิบเบรนท์ (BRENT) ล่าสุดวันที่ 22 ธ.ค. 65 ณ เวลา 12:17 น. พุ่งขึ้น 0.41 ดอลลาร์ หรือ 0.50% อยู่ที่ 82.61 ดอลลาร์/บาร์เรล
ทั้งนี้ ได้แรงหนุนจากสต็อกน้ำมันดิบของสหรัฐที่ลดลงมากกว่าคาด รวมทั้งความหวังที่ว่าจีนจะผ่อนคลายมาตรการควบคุมโควิด-19 อย่างต่อเนื่อง หลังจากไม่พบผู้เสียชีวิตเพิ่ม
นอกจากนี้ บล.อินโนเวสท์ เอกซ์ ระบุว่า PTTEP มองจะได้รับประโยชน์จากราคาน้ำมันระดับที่กลับมาปรับตัวสูงขึ้นขณะที่ทั้งปี 65 คงคาดการณ์ว่ากำไรสุทธิจะเติบโตอย่างแข็งแกร่งถึง 91% เมื่อเทียบกับงวดเดียวช่วงปีก่อน สู่ 7.2 หมื่นล้านบาท และอาจมี upside อยู่บ้าง เมื่อพิจารณาจากกำไรที่แข็งแกร่งในไตรมาส 3/65